20. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 278 της 24 Απρ./3 Μαΐου 1972 (ΦΕΚ Α΄ 62) Περί καταργήσεως, ιδρύσεως και μετονομασίας τακτικών τινών εδρών παρά τη Ανωτάτη Βιομηχανική Σχολή Πειραιώς και ρυθμίσεως θεμάτων τινών του παρ’ αυταίς βοηθητικού διδακτικού προσωπικού. Έχοντες υπ’ όψιν : 1)Τας διατάξεις του άρθρ. 31 (παρ. 3 και 4) του Ν.Δ. 3974/1959 «περί τροποποιήσεως και συμπληρώσεως των περί των Ανωτάτων Εκπαιδευτικών Ιδρυμάτων ισχυουσών διατάξεων». 2)Την γνώμην της Συνελεύσεως των Καθηγητών της Ανωτάτης Βιομηχανικής Σχολής Πειραιώς, διατυπωθείσαν κατά τας συνεδρίας αυτής της 2.12.1971 και 4.2.1972. 3)Την υπ’ αριθ. 169/1972 σύμφωνον γνωμοδότησιν του Ανωτάτου Συμβουλίου Δημοσίων Υπηρεσιών, και  4)Την υπ’ αριθ. 170/1972 γνωμοδότησιν του Συμβουλίου της Επικρατείας, προτάσει των Ημετέρων επί της Εθνικής Παιδείας και Θρησκευμάτων και επί των Οικονομικών Υπουργών, απεφασίσαμεν και διατάσσομεν: Άρθρ.1.-1.Αι δυνάμει του Β.Δ. 477/1963 ιδρυθείσαι παρά τη Ανωτάτη Βιομηχανική Σχολή Πειραιώς τακτικαί έδραι: α)Βιομηχανικής Πολιτικής Σελ. 718,08(β) β)Οικονομικών Μαθηματικών και Στατιστικής γ)Κοινωνικής Πολιτικής και Εργατικού Δικαίου δ)Εμπορευματολογίας, καταργούνται. Περί καταργήσεως των ανωτέρω β΄ και δ΄ τακτικών εδρών βλ. Β.Δ. 640/1972 (κατωτ. αριθ. 28). 2.Η δια του αυτού Δ/τος ιδρυθείσα τακτική έδρα θεωρητικής Κοινωνικής Οικονομικής, μετονομάζεται εις τακτικήν έδραν Θεωρητικής Οικονομικής. Άρθρ.2.-Ιδρύονται παρά τη Ανωτάτη Βιομηχανική Σχολή Πειραιώς αι κάτωθι τακτικαί έδραι: α)Της Ιστορίας Οικονομικών Θεωριών β)Της Κοινωνιολογίας γ)Των Μαθηματικών δ)Της Στατιστικής ε)Της Εμπορευματολογίας και Βιομηχανικής Τεχνολογίας. Άρθρ.3.-1.Αι δια του Β.Δ. 413/1971 προβλεπόμεναι θέσεις του βοηθητικού διδακτικού προσωπικού των καταργουμένων εδρών παρά τη Ανωτάτη Βιομηχανική Σχολή Πειραιώς, κατανέμονται εις τας νεοϊδρυομένας δια του παρόντος τοιαύτας ως εξής : α)Εις την έδραν της Ιστορίας Οικονομικών Θεωριών μία επιμελητού και 3 βοηθών εκ της έδρας της Βιομηχανικής Πολιτικής. β)Εις την έδραν Μαθηματικών 2 επιμελητών και 5 βοηθών εκ της έδρας Οικονομικών Μαθηματικών και Στατιστικής. Μία των θέσεων βοηθών κατηργήθη και αντ’ αυτής συνεστήθη μία θέσις παρασκευαστού, δια του Π.Δ. 315 της 26 Μαρτ./13 Απρ. 1977 (ΦΕΚ Α΄ 103). γ)Εις την έδραν Στατιστικής μία επιμελητού και 6 βοηθών εκ της έδρας Οικονομικών Μαθηματικών και Στατιστικής. δ)Εις την έδραν της Κοινωνιολογίας μία επιμελητού και 5 βοηθών εκ της έδρας Κοινωνικής Πολιτικής και Εργατικού Δικαίου. ε)Εις την έδραν της Εμπορευματολογίας και Βιομηχανικής Τεχνολογίας 2 επιμελητών και 6 βοηθών εκς της έδρας της Εμπορευματολογίας. 2.Οι κατέχοντες ήδη τας κατανεμομένας ως ανωτέρω θέσεις επιμεληταί και βοηθοί, υπάγονται εφεξής εις τας αντιστοίχους νέας έδρας. 3.Αι δια του αυτού ως άνω Β.Δ/τος προβλεπόμεναι θέσεις επιμελητών και βοηθών παρά τη μετονομαζομένη έδρα της Θεωρητικής Κοινωνικής – Οικονομικής καθίστανται θέσεις της έδρας Θεωρητικής Οικονομικής, εις ην υπάγονται εφεξής οι κατέχοντες ταύτας. Εις τον αυτόν επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Β.Δ/τος. 520 31.Θ.δ.20 Πανεπιστήμια Πειραιώς-Μακεδονίας 